vanguard - Авангард :: Грижи се за мъжа като за градина\n16.01.2008 19:22 - Грижи се за мъжа като за градина\nПрочетен: 1231 Коментари: 3\tГласове:\nПоследна промяна: 16.01.2008 19:52\nМайко усвоява сложното изкуство на японските танци\nПредставата, че гейшата е проститутка, е пълна измислица. Думата означава "талантлив изпълнител" или "личност, която живее чрез изкуството". Гейшата е учена да бъде ненатрапчива, но да е навсякъде, като леката мъгла, която пъпли в подножието на японските върхове. Това е жената, която професионално забавлява гостите по време на банкети и в чайните, където традиционно мъжете отпочиват и правят своите бизнес срещи. Тя е лицето и гаранция за престижа в Япония. Задачата й е отговорна. Тя трябва да създаде спокойствие и уют, за да могат гостите да се отпуснат и да се забавляват. Нейното основно умение е познанието, че мъжът обича жената да властва над сетивата му с нежна сила, която е по-мощна от секса. Докато мъжът се храни, гейшата стои на колене до него, сервира му сакето и деликатесите, като в същото време упражнява брилянтното си изкуство да разговаря. Тя го гледа в очите, готова да угоди на всяко негово желание и дори да го изпревари. Според тяхната философия гейшата се "грижи за мъжа като за градина, която разцъфтява". Дали ще има секс с клиента зависи от нея самата, никой не я задължава да го прави. Обикновено клиентите й не го искат. В миналото момичетата са започвали да изучават занаята на гейшата, навършвайки точно 6 години, 6 месеца и 6 седмици, като обучението им траело 10-12 години. Днес студентките постъпват в Академията за салонна култура на 16 години и я завършват на 21. Като ценз образованието им е приравнено към това на обикновените колежи. Учебното заведение допуска и по-малки ученички, но само като слушателки на определени курсове по изискано поведение.\nВъзпитаничките на академията живеят в нея на пълен пансион. Занятията се водят от опитни гейши, които преподават походка, красноречие, танци, музика, чайна церемония, грим и всички други тънкости на изкусителната женственост. Докато усвоява професията, девойката е наричана майко. Обучението е съпроводено и от "производствена практика". Когато клиент поръча група гейши, те вземат със себе си и някоя майко. Нейната задача по време на увеселението е да долива чашите и да наблюдава майсторството на по-опитните си колежки.\nДипломирането на абсолвентките се ознаменува със специален ритуал - еригае (буквално - смяна на бордюра). Работата е там, че под горното кимоно гейшите и майко носят долно. Това на ученичките е бяло с червени орнаменти, а на гейшите - чисто бяло. Именно подаващата се отдолу снежна тъкан показва, че девойката е завършила обучението си. Оттук нататък новоизлюпената професионалистка се втурва да гради кариера. Ако си е учила съвестно уроците, цената на нейното присъствие ще започва от 50 хил. йени (500 долара) на човек, като трябва да се уточни, че услугата най-често се поръчва от големи мъжки компании. Продължителността на ангажимента й не се измерва с часове, а с горящи благовонни пръчици. Обикновено, докато изгори първата, гейшата е успяла да попее, да потанцува, да разлее питиета и да се разговори с гостите. Ако развеселените господа не искат да се лишат от компанията й, тя запалва втора пръчица, което автоматически означава удвояване на уговорения хонорар.\nПрез 30-те години на миналия век имало 80 000 гейши. По време на Втората световна война и след нея броят им рязко спада заради тежката икономическа криза. Днес гейшите в Япония са само няколко хиляди, и то предимно в Киото, където е и най-престижното училище за гейши. Обикновено момичетата се занимават с този занаят, докато се омъжат. В Япония по принцип е прието жената да напусне работа, след като си намери съпруг.\nЗа първи път японските метреси допускат чужденка Гейшите приеха австралийка Ново кимоно струва колкото кола\nТипичното облекло, грим и излъчване на гейшите\nКазват, че гейшите знаят как да накарат мъжа да се чувства щастлив. Не само физически, но и във всяко друго отношение. Цели 400 години тайнственият свят на японските компаньонки е затворено общество, в което не се допускат чужденки. Сега обаче табуто е нарушено. Австралийската антроположка Фиона Греъм успя не само да влезе в този интересен свят, но да го изучи и в крайна сметка да овладее професията в тънкости. Греъм е защитила докторска дисертация в "Оксфорд". И обещава, когато един ден напусне новото си амплоа, да обясни какво се крие зад очарованието, финеса и интелекта на гейшите. Тя смята и да заснеме филм за експеримента, който е направила.\nРодената в Мелбърн Фиона за пръв път посетила Япония, когато била едва 15-годишна. Попаднала там по ученически обмен. Впечатлена от културата на Страната на изгряващото слънце, тя завършва японско средно училище. След това учи в японския университет "Кейо" и защитава докторска степен в "Оксфорд".\nПрез пролетта миналата година я осенява решението да се посвети на професията гейша. "Беше трудна година, защото обучението отнема повече време, отколкото очаквах. Макар да съм живяла дълго време в Япония и да познавам добре културата й, беше много трудно", разказва австралийката. Тя приема новото си професионално име Саюки и спазва изискването да не разкрива възрастта си. За да бъде допусната до институцията на гейшите, Греъм е трябвало да усвои основните им умения - биене на барабан, изкуството на чайната церемония, воденето на приятни разговори, традиционните танци, както и умението да забавляваш мъжа. Наложило се дори да се научи да свири на флейта, за което се упражнявала всеки ден.\nПо време на обучението прекарвала целия ден, посещавайки над 100 чайни, ресторанти и домовете на известни гейши. Антроположката изминавала част от този път с рикша, за да привлича вниманието на туристите и местните хора по оживените улици на един от шестте останали квартали на гейшите в японската столица. "По време на моята подготовка никога не съм получавала чужда помощ или облекчения, защото съм чужденка - допълва Греъм. - В действителност бях дори повече навиквана, защото моите учители или главната гейша забравяха, че японският все пак не ми е роден език", разказва тя. "Чест е за мен, че ме приеха в техния свят, и съм много горда, че съм първата западна гейша", казва тя.\nСаюки, чието име означава "прозрачно щастие", дебютирала като гейша в един от кварталите на Токио - Асакуса, на 19 декември. Но продължава да усъвършенства по няколко часа на ден уменията да си боядисва лицето с плътен бял слой грим, да си поставя сложната декоративна перука и изящното кимоно. За началото на професионалната си дейност тя си облякла кобалтовосиньо кимоно с бял бордюр, напръскано на ивици със златен прашец, което принадлежало на нейната "окия", или настойничка. То струвало според нея около 2 милиона йени (18 000 долара).\nИ други жени от Запада, антроположки и журналистки, са писали за света на гейшата от "кухнята", но нито една от тях не се е подлагала на суровата подготовка, която се изисква, за да попаднеш в професията. Точно преди новогодишните празници Саюки била изключително заета да следи за перфектното обслужване на банкети и партита, на които тя и нейните сестри наливали саке, грижели се чиниите на гостите да бъдат винаги пълни и цигарите им - незабавно запалени. Двучасовите вечери неизменно включвали танцови и музикални изпълнения, често под съпровода на шамизен - триструнна лютня.\nСега Саюки получава около 30 000 йени (280 долара) за двучасов ангажимент, преди да премине в следващата степен, когато ще работи вечер. И макар гейшата да признава, че се печели добре, тя подчертава, че само поддържането на начина на живот струва много над 100 000 йени месечно (935 долара), а ново кимоно може да надхвърли и стойността на кола.\nТагове: градина, мъжа,\nВойна в ягодовата градина\nБАЛЧИК БОТАНИЧЕСКАТА ГРАДИНА\n... да бъдеш сам ...\n1. ninaantonova - Иле, ако ти попадн книгата "Атинянката Таис"\nя прочети. Мисля, че между майко и хетерата има много общо. Това е книга в която и за живота на Александър Македонски може да се научи много.\nТова ми е любимата книга, колкото и пъти да я чета, не се насищам. Толкова е истинска.\nА другата книга е - Кукузел на Георги Попов. Това са невероятни книги. Също и книгата Синухе египтенина. Има и много други, но тези са книги - класика, чрез тях отваряш душата си и живееш, те са филмирани в теб в момента, в който започнеш да ги четеш.\n2. avangardi - Нинче, а защо не "Майстора и Маргарита" и "Малкият принц".\nВ личната ми библиотека е "Синухе Египтянина", която много обичам.\nЦитати от "Синухе Египтянина"\n"- Великият пълководец и владетел е длъжен да прозира думите и представите на всички и да умее сам да използва думи и представи като оръжие в ръката си.\nПризнавам, Синухе, че това е твърде изнурително и прави живота безрадостен, но може би чувството, че с волята си властваш над другите и ги насърчаваш към велики дела, замества липсващата радост.\nКато бях по-млад, аз вярвах в копието и сокола си. Сега вярвам в собствената си воля и знам, че в нея е моята съдба. Но волята ми ме изтощава, както водата излъсква камъка. Затуй нямам нито миг спокойствие - ни денем ни нощем, ни наяве ни насън. Река ли да си отпочина, нямам друг начин, освен да се напия до припадък.\nКато бях по-млад, вярвах в приятелството, бях убеден, че обичам една жена, чието презрение и непреклонност ме вбесяваха. Сега обаче знам, че за мен никой не е цел, към която да се стремя, за мен всеки човек е само средство и тази жена вече също е само средство за мен.\nАз, Хоремхеб, съм средоточието, всичко тръгва от мен и се връща пак при мен. Аз съм Египет и народът. Затуй възстановявайки величието и могъществото на Египет, аз самият ставам велик и могъщ.\nВиждаш, Синухе, че това е естествено и справедливо."\n” - Виното е дар от боговете. Ако се пие с мярка, то радва сърцето. Една чаша не вреди никому, две развързват езика, но който изпразва цяла делва, събужда се пребит и обран в канавката.”\n3. ninaantonova - Не съм ги пропуснала умишлено\nТе също са класика, и са много истински. Щом децата още от първи клас мисля, че учат Малкия принц! Има какво да научат от тази малка, но изключително съдържателна книжка.\nОпитах се да направя сравнение с отдавнашните времена, затова споменах по-горе изписаните заглавия. Радвам се, да те чуя. До скоро Иле. Успешна седмица. Нина


Тренировъчен метод обратна пирамида - Фитнес програми и диети\nАко сте достигнали плато, както в мускулното си развитие така и при повишаването на силата ще ви представя един интересен способ за да го преодолеете с методът на обратната пирамида (МОП)\nС методът на обратната пирамида може да бъдете сигурни, че скоро ще имате нови лични рекорди във фитнесът.\nСега ще ви представя как се изпълняват тренировките с обратна пирамида, а вие може да ги опитате и да споделите впечатленията си!\nЗа кого е подходящ методът обратна пирамида\nМетодът с обратна пирамида е подходящ за изпълнение както за напреднали така и за средно напреднали трениращи желаещи да преодолеят мускулният застой.\nТренировката с обратна пирамида (RPT) е тренировъчен стил, при който първата серия от дадено упражнение се изпълнява с най-голяма тежест.\nВсеки следващ сет се изпълнява с по-ниско тегло, но с увеличен брой повторения.\nЕто пример за тренировка по метода на обратна пирамида:\nПърва работна серия: 4 повторения x100 кг.\nВтора работна серия: 6 повторения x 90 кг.\nТрета работна серия: 8 повторения x 80 кг.\nОбикновено всяка следваща серия е с 8-10% по-лека от предишната.\nПредимствата на метода на обратна пирамида\nСпоред проучване, публикувано в Journal of Sports Science and Medicine, тренировките в умерен диапазон на (8-12 повторения) позволяват по-добър мускулен растеж, докато тренировките изпълнявани с тежки от 2-4 повторения позволяват по-добро увеличаване на силата.\nС метода на обратна пирамида вие ще тренирате и в двата диапазона на повторения и следователно ще получите най-доброто от двата начина на тренировка.\nДруго предимство на тренировката с обратна пирамида е, че ви позволява да вдигате близо до истинският си силов капацитет.\nПървата серия от дадено упражнение се изпълнява с най-голяма тежест, когато мускулите ви са свежи и не са засегнати от умората.\nВАЖНО: Това не означава да не загрявате!\nИ накрая, поради високата интензивност на тренировката с обратна пирамида, тя е в състояние да осигури мощено тренировъчно натоварване с относително нисък тренировъчен обем.\nТова го прави подходящ за тези от нас, за които времето за тренировка е ограничено.\nТрадиционна пирамида срещу метода на обратна пирамида.\nПри традиционната тренировка с пирамида първата серия от упражнение се изпълнява с относително леко тегло, след което следващите серии се изпълняват с по-големи тежести, тъй като повторенията намаляват.\nПроблемът с традиционната пирамидална тренировка е, че когато достигнете най-тежката си серия, мускулите ви вече са значително уморени.\nВашето представяне в последната най-тежка серия не е оптималното, на което сте способни.\nСледователно, това не е максмума на способността ви да трупате мускули и сила.\nТренировка с обратна пирамида срещу обикновенните серии\nОбикновенни серии са, когато броят на повторенията и количеството тегло, използвани за всеки сет остават постоянни.\n3 серии по 10 повторения, 5 серии по 5 повторения и 4 серии по 8 повторения са всички примери за обикновени серии в една стандартна тренировка.\nВъпреки че тренировките с обратна пирамида са по-добри за увеличаване на силата, правите серии могат да позволят натрупване на повече обем.\nПовече тренировъчен обем = повече мускулен растеж.\nТренировката с обратна пирамида се използва за големите комплексни упражнения, докато обикновенните серии се използват за изолиращи упражнения за претоварване на даден мускул.\nКак да постигнем напредък с методът по обратна пирамида\nЗа да ставате все по-големи и по-силни, трябва да увеличавате тренировъчния стимул. Това е същността на прогресивното претоварване.\nНезависимо дали е под формата на увеличаване на повторенията, увеличаване на теглото или намаляване на периодите на почивка, всяка тренировка с обратна пирамида ни дава възможност да прилагаме прогресивно претоварване.\nНай-важният аспект за постигане на напредък с методът на обратна пирамида е воденето на дневник за тренировки.\nВ дневника си за тренировки следете количеството повторения, което сте изпълнили с теглото за всяко упражнение.\nПри всяка тренировка количеството тежест, което вдигате, ще се основава на това, което сте вдигнали в последната тренировка.\nБез повече да се движите по „усещане“, а 100% по записани данни.\nМоделът на инкременталната прогресия\nС модела с инкрементална прогресия увеличавате теглото само след като достигнете горния диапазон на повторенията за дадена серия.\nКонцепцията може по-добре да се демонстрира с пример:\nДиапазоните на повторенията за всяка серия са както следва: Серия 1: 4-6 повторения, Серия 2: 6-8 повторения, Серия 3: 8-10 повторения.\nПримерна тренировка 1\n100кг х 4 повторения\n90кг x 6 повторения\n80кг x 8 повторения\nТова е отправната точка. През седмица 2 ще се стремим да достигнем по-висок брой повторения в една или в идеалния случай и в трите серии.\nПримерна тренировка 2\n100кг х 5 повторения\n90кг х 7 повторения\n80кг x 9 повторения\nТака през втората седмица успяхме да напреднем с 1 повторение във всяка от 3-те серии.\nТова ни дава възможността да увеличим повторенията отново за следващата седмица.\nСвързани: 4 начина за постигане на прогресивно претоварване и изграждане на мускули\nПримерна тренировка 3\n100кг х 6 повторения\n90кг x 8 повторения\n80кг x 10 повторения\nЗа пореден път успяхме да получим допълнително повторение във всяка серия и сега сме достигнали по-висок диапазон от повторения за всяка серия.\nВ тренировката следващата седмица ще увеличим теглото от 2,5- 5кг и ще се върнем към долния диапазон на повторения за всяка серия.\nПримерна тренировка 4\n105кг х 4 повторения\n95кг х 6 повторения\n85кг x 8 повторения\nТака успяхме да изпълним всяка от нашите цели и от този момент напред прогресът започва отново.\nНе забравяйте, че времето на вашия напредък зависи от количеството опит, който имате.\nАко вече сте натрупали 8-10кг. чиста мускулна маса от тренировка, ще ви бъде по-трудно да напреднете в сравнение с някой, който е качил само 2-5кг.\nКато водите дневник за тренировки и разполагате с конкретни цели, по които да изпълнявате във всяка тренировка, ще постигнете бърз напредък!\nАко статията ви е харесала и смятате, че ще бъде полезна и на други то не се колебайте да я споделите!\n# метод на обратна пирамида, методи за мускулна маса и сила, тренировъчен метод пирамида, фитнес методи за тренировка\n← Фитнес програмата на Арнолд Шварценегер\nКак да станете невероятно силни с мъртва тяга всеки ден →


Промяна на корпоративната култура – защо, кога и как? - HR Consulting Partners\nПромяна на корпоративната култура – защо, кога и как?\nPublished on 27 September 2021 | Споделяне\nВ речника на Кеймбридж дефиницията за корпоративна култура е: „убежденията и идеите, които дадена компания има; как те влияят върху начина, по който тази компания развива бизнеса си; как те влияят върху начина, по който се държат нейните служители“. Има ли правилна и неправилна, добра и лоша, успешна и неуспешна култура? Как да разпознаем червената лампичка, която сигнализира за необходимостта от промяна? Как да осъществим на практика тази промяна?\nСпоред експерти в сферата знаците, които показват, че има необходимост от промяна, могат да се групират в две основни категории.\n1. Вътрешни фактори – сили, зараждащи се вътре в компанията;\n2. Външни фактори – сили, зараждащи се във външната среда и оказващи пряко или косвено влияние на компанията.\nКъм първата категория спадат промени в ръководството, нови стандарти, нова стратегия. Като най-често срещани предпоставки от втората категория можем да посочим нови потребности, нови пазари, нови технологии. Ето и няколко примера. Ако все повече служители се оплакват от работната среда; ако все по-често служители напускат, за да се присъединят към конкурентна компания; ако сред потребителските отзиви има напоследък и доста негативни – това са все знаци, които вместо да пренебрегваме, е силно препоръчително да вземем под внимание. Когато ги разпознаем, отчетем и приемем, ще сме в състояние и да подобрим ситуацията или поне да предложим на бизнеса си, клиентите и служителите алтернатива, бъдеще и нови посоки.\nПромяната на корпоративната култура не става с щракване на пръсти или с вълшебна пръчица. Тя представлява последователност от различни етапи.\n1. Анализ и оценка на съществуващата култура на компанията;\n2. Усъвършенстване и трансформация, контрол върху осъществяването на промяната.\nЗа да бъде успешна промяната на корпоративната култура, е необходимо тя да се придържа към някои важни принципи.\n1. Не воювайте, а заложете на премерената дипломация\nКолкото и парадоксално да звучи, не обявявайте война на „старата“ фирмена култура. Подходете умно и дипломатично – все пак не е изключено да стъпите на нея и да вземете онова, което може да ви е от полза. Най-малкото, навярно много от служителите ви са емоционално свързани с нея от години. Не отричайте старото, а използвайте неговото наследство. Едва след това можете спокойно, постепенно и осъзнато да преминете към корекции, надграждане и промяна.\n2. Стъпка по стъпка и от горе надолу\nПочти невъзможно е да спечелите хората, като ги пренесете изведнъж в непозната територия. Затова малките стъпки са правилният подход – малки стъпки по пътя към изграждането на новата корпоративна култура. Модели на поведение, начин на мислене, нагласа при вземане на решения – всички тези неща, които са база за успеха, трябва да достигнат до хората едновременно през сърцето (емоционално) и разума (рационално). А служителите ще бъдат истински ангажирани чак след като се уверят, че първо техните мениджъри и лидери вплитат новите модели в своето поведение и отношение.\n3. Възможности за обучение и обмяна на опит\nЗамисляли ли сте се, че някъде там, у някого или пък у част от един от екипите ви може би вече живее новата корпоративна култура на вашата организация? И единственото, което трябва да направите, е да откриете, усетите и оцените тези хора. Те биха могли да са вашият коз в разработването на съответни обучения, обмяна на опит, мотивиране и вдъхновяване на останалите служители и т.н. Така ще има не само теория, но и преживяване (experience), което в днешно време почти винаги е източник на допълнителна стойност.\nКак да осъществим на практика тази промяна и да приложим не само тези, но и още важни и работещи принципи? Като партньор, на когото можете да се доверите, ви предлагаме достъп до нашия експертен опит в сферата. Готови сме да ви помогнем с програма за осъществяване на промяна на корпоративната култура на организацията ви, за да може тя да отговори на очакванията, потребностите и изискванията на пазара, клиентите и служителите ви.


Holiday home Ambjörnarp 43 - НАЙ-НИСКИ ЦЕНИ от agoda.com\nОтстъпка нa Holiday home Ambjörnarp 43\nВиж всички 3 места за настаняване в Hornbetan.\nHornbetan, Hornbetan, Швеция - Много добро местоположение - вижте на картата\nHoliday home Ambjörnarp 43 е перфектен избор за пътуващи, които желаят да почувстват духа на Hornbetan. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nВ Holiday home Ambjörnarp 43 отличното обслужване и достъпните съоръжения допринасят за Вашия незабравим престой. Този хотел предлага множество удобства, за да задоволи и най-изискания вкус.\nДизайнът на хотела е съобразен с най-високите изисквания за удобство и комфорт, осигурявани от съоръжения достъпни в някои стаи като телевизор, сателитна/кабелна телевизия, хладилник, микровълнова фурна, миялна машина. Хотелските съоръжения като риболов са идеално място за почивка след тежък и уморителен ден. Открийте интригуващата комбинация от професионално обслужване и широка гама удобства в Holiday home Ambjörnarp 43.


Как да намалите по естествен начин появата на старчески петна по ръцете - Здраве и Красота\nКожата на ръцете е по-деликатна от тази по другите части на тялото и за съжаление е изложена на действието на редица фактори.\nКонтактът на ръцете с различни повърхности, влиянието на слънчевите лъчи и използването на химически почистващи продукти са само част от причините за появата на старчески петна по ръцете, бръчки и други несъвършенства.\nПроблемът се състои в това, че обикновено не полагаме грижи за кожата по ръцете си ежедневно и въпреки че има много продукти за целта мнозина пренебрегват употребата им докато не забележат появата на първите промени.\nОбикновено първите петна по кожата се появяват след 40та ни годишнина, но не рядко ги наблюдаваме преждевременно в резултат на недостига на определени хранителни вещества.\nЗа щастие използването на някои домашни средства намалява появата им, ограничава хиперпигментацията и контролира действието на токсините.\nДнес искаме да споделим с вас 5 страхотни варианта, които трябва да опитате да използвате поне два пъти седмично.\n1.Домашен крем с авокадо, лимон и кисело мляко\nКомбинацията между авокадо, лимон и натурално кисело мляко ви осигурява получаването на хидратиращ крем с почистващо действие, идеален за намаляване появата на петна по ръцете.\nСъставките му се борят с вредното въздействие на слънцето и околната среда и правят кожата на ръцете мека и хидратирана.\n3 супени лъжици натурално кисело мляко (54 г)\nОтделете сърцевината на узрялото авокадо и я смесете с лимоновия сок и натуралното кисело мляко.\nНанесете крема върху кожата на ръцете и го оставете да подейства 20 минути.\nИзмийте се. Съхранявайте останалия продукт в хладилник.\nИзползвайте крема само вечер.\n2.Домашен крем с пиперки, магданоз и пшенични зародиши\nСъставките използвани за приготвянето на този натурален крем ни спомагат да ексфолираме ръцете си и с течение на времето да намалим тъмните петна по кожата.\nИзползването му осигурява допълнителна хидратация на сухата кожа и постепенно намаляване на бръчките и несъвършенствата предизвикани от токсините.\n1 супена лъжица масло от пшенични зародиши (15 г)\nВижте още: Лимоновият сок: 6 здравословни ползи\nНаситнете пиперката в блендера и след като стане на каша я добавете към магданоза, пшеничните зародиши и лимоновия сок.\nИзсипете продукта в подходящ съд. Готов е за употреба.\nВечер преди лягане намажете ръцете си с крема и го оставете да подейства 15 минути.\nИзмийте ръцете си с топла вода. Съхранявайте останалия крем във фризер.\n3.Крем от кокосово мляко и алое вера\nБогат на антиоксиданти, мастни киселини и протеини този натурален крем е страхотно средство при хиперпигментация на кожата на ръцете.\nУпотребата му намалява петната и като стимулира клетъчната активност предпазва от появата на преждевременни признаци на стареене.\nСмесете кокосовото мляко с гела от алое вера докато получите хомогенна смес.\nНанесете крема върху кожата на ръцете и го оставете да подейства 40 минути, преди да се измиете.\n4.Крем с аспирин и кокосово масло против петна по ръцете\nАспиринът съдържа салицилова киселина, която след като бъде поета от кожата намалява образуването на петна и бръчки.\nВ съчетание с хранителните вещества на кокосовото масло получавате ексфолиращ и възстановяващ крем правещ кожата на ръцете ви мека и красива.\n2 супени лъжици органично кокосово масло (30 г)\nСчукайте аспирина и го смесете с кокосовото масло.\nНамажете ръцете си с крема с аспирин и го оставете да подейства 30 минути.\n5.Домашен крем със сода за хляб, лимон и мед\nСодата за хляб е ексфолиращ продукт, който спомага премахването на мъртвата кожа и замърсяванията натрупани върху кожата.\nВ съчетание с лимона и меда получавате почистващ и антиоксидантен крем, идеален за намаляване на петната върху кожата на ръцете.\nПрочетете и това: 5 начина за ексфолиране на кожата със сода за хляб\n4 супени лъжици пчелен мед (100 г)\nРазбърквайте всички съставки в подходящ съд докато получите хомогенна смес.\nИзмийте ръцете си и ги намажете с крема.\nДобре разнесете крема и го оставете да подейства 20 минути.\nИзмийте се. Използвайте крема само вечер.\nЗабелязвате малки петна по кожата на ръцете си? Искате ли да я запазите мека и красива? Пригответе си някой от тези кремове и ще се уверите, че не е необходимо за харчите пари за скъпи продукти, когато можете сами да си ги направите у дома.\nКак да си приготвите натурален захарен скраб за омекотяване на ръцете\nМакар че ги използваме постоянно, ръцете ни често се пренебрегват.Те са покрити с деликатна кожа, така че се увреждат по-лесно от кожата на останал...\nавокадоалое веракокосово масло


гъби заместват пластмасата | How2bg\nУчени и творци са влезли в сътрудничество в германския град Хале за разработване на бъдещ заместител на синтетичните материали. Мебели, опаковки и части на облеклото трябва в скоро да бъдат изработвани от специално отглеждани гъби. Аарт ван Бецойен, професор по Приложение на материалите и технологиите във Висшето училище по изкуства в град Хале, експериментирал съвместно с учените Антони Гандия и Фелипе Наталио върху гъбични материали от буркани.\nМикстура от зърнени храни, вода и кафе служи като основа за отглеждане на новия вид гъби, от които по-късно може да се направят различни предмети. Антони Гандия се е ангажирал с това да показва на студентите във висшето училище по изкуства в Хале как се отглежда гъбата. С дълга лъжица той загребва малко кафява маса с бели точици от една саксия, която после трябва да се превърне в пластмаса.\nЦелта на проекта GROW е да се създадат нови материали, които са дълготрайни и щадят максимално природата. Специално отгледаните гъби растат за няколко седмици в пригодени за тях стъклени буркани с дупка на капачката. Достигайки до определена големина, гъбата започва да изсъхва. Антони Гандия показва на студентите квадратна бяла плоскост, дебела около 3 см, това е само суровият материал. За производството на тази плоскост, гъбите е трябвало да растат за пет дни в квадратна обвивка. Подобни плоскости, направени от гъби, могат на първо време да заместят стиропора.\nГъбите имат и друг решаващ позитив – в сравнение със синтетичните материали, те нямат нужда от толкова допълнителна енергия за производството. Освен това след използването си, материалите от гъби могат да бъдат изхвърляни съвсем спокойно, защото се разграждат като всеки биоматериал.\nПроектът има един съществен недостатък – производството на суровия материал изисква много време. Екипът на GROW работи усилено върху подобренията, за да намери място иновацията им място на пазара.\n773\t1 Разни\tбио, гъби, материал, пластмаса, синтетика\n← 10 заблуди за отслабването Как да изберем подходящата за нас диета? →\nКак се отстраняват следите от натиск по килимите?


Румен Овчаров става обвинеям за „АЕЦ Белене“\nНеделя, 28 Май 2017, 09:51 Търсене\nБившият енергиен министър при Тройната коалиция и бивш червен депутат Румен Овчаров ще бъде разпитан от прокурори във връзка с разследването за АЕЦ ”Белене”. Той е призован да се яви в столичното следствие на бул. ”Монтевидео”.\nОчаква се на разпита да бъдат повдигнати обвинения.През юни главният прокурор Сотир Цацаров съобщи в отговор на депутатски въпрос, че ще има обвинени по разследването за АЕЦ "Белене". Засега обвиняемите са трима. Петър Димитров, който наследи Овчаров на поста министър на икономиката и енергетиката през 2007 г., бе подведен под наказателна отговорност преди месец за това, че умишлено не е упражнил достатъчен контрол върху работата на тогавашните изпълнителни директори на Националната електрическа компания (НЕК) Любомир Велков и Мардик Папазян.\nДвамата също бяха обвинени през октомври, защото сключили неизгодна сделка за старото оборудване за проекта "Белене", което беше продадено на руската "Атомстройекспорт" и работи в Калининската АЕЦ в Русия. На 28 ноември 2007 г. Велков и Папазян съзнателно сключили сделката, като задължили НЕК да поеме за своя сметка всички разходи по изпълнение на договора.\nОт това произлязла значителна вреда за дружеството в размер на 77 172 475 евро, гласи обвинението срещу бившите шефове на електрическата компания. На 24 октомври пак заради делото за АЕЦ "Белене" Сотир Цацаров поиска имунитета на депутата от ГЕРБ и бивш енергиен министър в първото правителство на Бойко Борисов - Делян Добрев. Според прокуратурата Добрев е извършил умишлена безстопанственост през 2012 г., в резултат на което НЕК била ощетена с 4 561 697,27 евро. Той не прекратил плащанията към фирма “Парсънс Юръп Лимитед” след решението на кабинета “Борисов” да спре строежа на централата. "Аз спрях далаверата "Белене", каза Добрев в своя защита, след като сам се отказа от имунитета си. Той още няма повдигнато обвинение. Това ще стане вероятно в края на седмицата.


Дамски чехли от от естествен набук в бежов цвят с лепка 1492716nbj - Sisi-bg.com\nБежови дамски чехли, изработени от естествен набук отвън и естествена кожа отвътре. Ходилото е анатомично на удобна платформа с плавна извивка и стелка от естествен велур. Моделът е решен с ластик и практична лепка, които регулират ширината.\nОписание: Бежови дамски чехли, изработени от естествен набук отвън и естествена кожа отвътре. Ходилото е анатомично на удобна платформа с плавна извивка и стелка от естествен велур. Моделът е решен с ластик и практична лепка, които регулират ширината.